**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԳՐԱՎԱՏՆԵՐԻ ԵՎ ԳՐԱՎԱՏՆԱՅԻՆ ԳՈՐԾՈՒՆԵՈՒԹՅԱՆ ՄԱՍԻՆ»
ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Գրավատների և գրավատնային գործունեության մասին»2003 թվականի դեկտեմբերի 3-ի ՀՕ-43-Ն օրենքի (այսուհետ՝ Օրենք) 13-րդ հոդվածի 2-րդ մասի «բ» ենթակետում «20-րդ հոդվածի 3-րդ մասով» բառերը փոխարինել «20-րդ հոդվածի 2-րդ մասով» բառերով:

**Հոդված 2.** Օրենքի 14-րդ հոդվածի 2-րդ մասում «սույն օրենքի 16-րդ հոդվածով» բառերը փոխարինել «օրենքով» բառով:

**Հոդված 3.** Օրենքի 16-րդ հոդվածը շարադրել հետևյալ խմբագրությամբ.

«**Հոդված 16. Սույն օրենքի խախտումների համար կիրառվող պատասխանատվությունը**

1. Սույն օրենքի պահանջների խախտումն առաջացնում է օրենքով սահմանված պատասխանատվություն:»:

**Հոդված 4.** Օրենքի 17-րդ և 18-րդ հոդվածներն ուժը կորցրած ճանաչել:

**Հոդված 5.** Օրենքի 19-րդ հոդվածը շարադրել հետևյալ խմբագրությամբ.

«**Հոդված 19. Լիցենզիայի գործողության կասեցումը**

1. Լիազոր մարմինը կարող է կասեցնել լիցենզիայի գործողությունը՝

1. գրավատան կողմից լիցենզիան օրենքով չնախատեսված դեպքերում այլ անձի օգտագործման տալու, գրավ դնելու կամ օտարելու դեպքում.
2. եթե գրավատունն ունի հարկերի և օրենքով սահմանված այլ պարտադիր վճարների ժամկետանց պարտավորություններ.
3. գրավատան կողմից օրենքով նախատեսված դեպքերում փոփոխությունների մասին լիցենզավորող մարմնին ժամանակին չհայտնելու դեպքում.
4. գրավատան կողմից օրենքով սահմանված կարգով իրականացվող ստուգումներին խոչընդոտելու կամ պահանջվող փաստաթղթերը չներկայացնելու դեպքում.
5. լիցենզավորված անձի դիմումի համաձայն.
6. տարեկան պետական տուրքը չվճարելու դեպքում.
7. Վարչական իրավախախտումների վերաբերյալ օրենսգրքի 46-րդ գլխով սահմանված վարչական իրավախախտում կատարելու դեպքում
8. օրենքով նախատեսված այլ դեպքերում:

2. Սույն հոդվածի 1-ին մասի 6-րդ կետով նախատեսված հիմքով լիցենզիայի գործողությունը կասեցված է համարվում լիցենզիայում նշված ժամկետում տարեկան պետական տուրքը չվճարելու օրվանից:

3. Լիցենզիայի գործողության կասեցման ժամկետի ընթացքում գրավատան կողմից գրավատնային գործունեություն իրականացնելը (նոր վարկեր տրամադրելը) համարվում է առանց լիցենզիայի լիցենզավորման ենթակա գործունեության իրականացում:»:

**Հոդված 6.** Օրենքի 20-րդ հոդվածում՝

 1. 1-ին մասը շարադրել հետևյալ խմբագրությամբ.

 «1. Լիազոր մարմինը լիցենզիայի գործողությունը կարող է դադարեցնել՝

1. եթե գրավատունը լիցենզիա ստանալու համար հայտը ներկայացնելիս կամ դրանից հետո՝ մինչև լիցենզիան ստանալու պահը, խեղաթյուրել է պահանջվող տեղեկությունները կամ ներկայացրել է ոչ լիարժեք տեղեկություններ (եթե դրանց ճիշտ կամ լիարժեք ներկայացումը կհանգեցներ լիցենզիա ստանալու հայտի մերժման).
2. գրավատնային գործունեություն իրականացնող իրավաբանական անձի լուծարման կամ անհատ ձեռնարկատիրոջ գործունեության դադարեցվելու դեպքերում.
3. կազմակերպչի դիմումի համաձայն.
4. լիցենզիայի գործողության կասեցման ժամկետում կասեցման պահանջների խախտմամբ գրավատնային գործունեություն կամ դրա առանձին գործառույթ կամ լիցենզիայով վերապահված առանձին գործողություն իրականացնելու դեպքում.
5. Վարչական իրավախախտումների վերաբերյալ օրենսգրքի 46-րդ գլխով սահմանված վարչական իրավախախտում կատարելու դեպքում:
6. օրենքով նախատեսված այլ դեպքերում:»:

 2. 2-րդ մասում ««թ» ենթակետով» բառերը փոխարինել «3-րդ կետով» բառերով.

 3. 4-րդ մասի 2-րդ պարբերության ««ե» ենթակետով» բառերը փոխարինել «2-րդ կետով» բառերով.

**Հոդված 7.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԻՆԿԱՍԱՑԻԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ինկասացիայի մասին»2004 թվականի սեպտեմբերի 28-ի ՀՕ-111-Ն օրենքի (այսուհետ՝ Օրենք) 3-րդ գլխի վերնագրից հանել «ՊԱՏԱՍԽԱՆԱՏՎՈՒԹՅԱՆ» բառը:

**Հոդված 2.** Օրենքի 10-րդ հոդվածը շարադրել հետևյալ խմբագրությամբ.

«**Հոդված 10. Ինկասացիոն կազմակերպության նկատմամբ կիրառվող միջոցները**

 1. Ինկասացիոն կազմակերպության նկատմամբ կարող են կիրառվել վարչական իրավախախտումների վերաբերյալ օրենսգրքով նախատեսված պատասխանատվության միջոցները, ինչպես նաև սույն օրենքով և այլ օրենքներով նախատեսված դեպքերում լիցենզիայի գործողության կասեցում կամ լիցենզիայի գործողության դադարեցում:»:

 **Հոդված 3.** Օրենքի 11-րդ հոդվածը շարադրել հետևյալ խմբագրությամբ.

«**Հոդված 11. Ինկասացիոն կազմակերպության նկատմամբ միջոցների կիրառման հիմքերը**

1. Ինկասացիոն կազմակերպության նկատմամբ կարող են կիրառվել սույն օրենքի 10-րդ հոդվածով սահմանված միջոցները Վարչական իրավախախտումների վերաբերյալ օրենսգրքով, ինչպես նաև «Լիցենզավորման մասին» օրենքով սահմանված հիմքերով:»:

|  |
| --- |
|  **Հոդված 4.** Օրենքի 12-րդ հոդվածն ուժը կորցրած ճանաչել: **Հոդված 5**.Օրենքի 13-րդ հոդվածը շարադրել հետևյալ խմբագրությամբ. «**Հոդված 13. Լիցենզիայի գործողության կասեցումը**1.Ինկասացիոն գործունեության լիցենզիան կարող է կասեցվել Վարչական իրավախախտումների վերաբերյալ օրենսգրքով, ինչպես նաև «Լիցենզավորման մասին» օրենքով նախատեսված հիմքերով:»:**Հոդված 6.** Օրենքի 14-րդ հոդվածը շարադրել հետևյալ խմբագրությամբ.«**Հոդված 14. Լիցենզիայի գործողության դադարեցումը**1.Ինկասացիոն կազմակերպության ինկասացիոն գործունեության լիցենզիայի գործողությունը կարող է դադարեցվել Վարչական իրավախախտումների վերաբերյալ օրենսգրքով, «Լիցենզավորման մասին» օրենքով սահմանված դեպքերում, ինչպես նաև ինկասացիոն կազմակերպության կողմից լիցենզիա ստանալուց հետո` մեկ տարվա ընթացքում, գործունեություն չիրականացնելու դեպքում:»:**Հոդված 7.** Uույն oրենքն ուժի մեջ է մտնում 2024 թվականի հուլիսի 1-ից: |
|  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՐԺՈՒԹԱՅԻՆ ԿԱՐԳԱՎՈՐՄԱՆ ԵՎ ԱՐԺՈՒԹԱՅԻՆ ՎԵՐԱՀՍԿՈՂՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Արժութային կարգավորման և արժութային վերահսկողության մասին»2004 թվականի նոյեմբերի 24-ի ՀՕ-135-Ն օրենքի 10-րդ հոդվածը շարադրել հետևյալ խմբագրությամբ.

 «**Հոդված 10. Պատասխանատվությունը**

1. Սույն օրենքի պահանջների խախտումն առաջացնում է օրենքով սահմանված պատասխանատվություն:

2. Արտարժույթի առուվաճառք իրականացնող անձի (փոխանակման կետի), արտարժույթի առուվաճառքի սակարկություններ կազմակերպող անձի գործունեության լիցենզիան ուժը կորցրած ճանաչվելու դեպքում (լիցենզիայի պայմանները կամ արժութային հարաբերությունները կարգավորող օրենքների և դրանց հիման վրա ընդունված իրավական այլ ակտերի պահանջները խախտելու համար) անձը (այդ թվում` լիցենզիան ուժը կորցրած ճանաչելու պահին տվյալ իրավաբանական անձի կանոնադրական կամ բաժնեհավաք կապիտալում 50 և ավելի տոկոս մասնակցություն ունեցող մասնակիցը) իրավունք չունի գործունեության լիցենզիան ուժը կորցրած ճանաչելու պահից, լիցենզավորված անձի ղեկավարի կամ լիցենզավորված անձի աշխատակցի՝ Կենտրոնական բանկի տված որակավորման վկայականից զրկելու պահից երեք տարի ժամկետով որևէ կերպ (ուղղակիորեն կամ իրավաբանական անձ հիմնադրելով կամ իրավաբանական անձի կանոնադրական հիմնադրամում որևէ մասնակցություն ունենալով կամ առանց մասնակցության իրավաբանական անձի որոշումները կանխորոշելու հնարավորություն ունենալով կամ արտարժույթի առուվաճառքի և արտարժույթի առուվաճառքի սակարկությունների գործունեություն իրականացնող անձանց կողմից որպես աշխատակից ներգրավվելով) իրականացնելու արտարժույթի առուվաճառքի և արտարժույթի առուվաճառքի սակարկությունների գործունեություն:»։

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՓՈՂԵՐԻ ԼՎԱՑՄԱՆ ԵՎ ԱՀԱԲԵԿՉՈՒԹՅԱՆ ՖԻՆԱՆՍԱՎՈՐՄԱՆ ՄԱՍԻՆ»
ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Փողերի լվացման և ահաբեկչության ֆինանսավորման մասին**»** 2008 թվականի մայիսի 26-ի ՀՕ-80-Ն օրենքի (այսուհետ՝ Օրենք) 3-րդ հոդվածի 1-ին մասի 4-րդ կետի «իա» ենթակետում «4-րդ մասի 2-րդ, 4-րդ, 5-րդ և 6-րդ կետերով» թվերը և բառերը փոխարինել «3-րդ մասով» թվով և բառով:

**Հոդված 2.** Օրենքի 30-րդ հոդվածի`

1) 3-րդ մասը շարադրել հետևյալ խմբագրությամբ.

3․ Վարկային բյուրոների, ինչպես նաև այն ֆինանսական հաստատությունների նկատմամբ, որոնց գործունեությունը կարգավորող oրենuդրությամբ սույն օրենքի կամ դրա հիման վրա ընդունված իրավական ակտերի պահանջների չկատարման կամ ոչ պատշաճ կատարման համար պատասխանատվության միջոցներ սահմանված չեն, կիրառվում են Վարչական իրավախախտումների վերաբերյալ օրենսգրքով ոչ ֆինանuական հաuտատությունների կամ անձանց համար նախատեսված պատասխանատվության միջոցները:,

2) 4-րդ մասն ուժը կորցրած ճանաչել,

3) 5-րդ մասից հանել «Ֆիզիակական անձ հանդիսացող» բառերը:

**Հոդված 3.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԹԱՆԿԱՐԺԵՔ ՄԵՏԱՂՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Թանկարժեք մետաղների մասին» 2006 թվականի մայիսի 23-ի ՀՕ-83-Ն օրենքի (այսուհետ՝ Օրենք) 4-րդ գլխի վերնագրում «ՊԱՏԱՍԽԱՆԱՏՎՈՒԹՅԱՆ ՄԻՋՈՑՆԵՐԸ» բառերը փոխարինել «ՊԱՏԱՍԽԱՆԱՏՎՈՒԹՅՈՒՆԸ» բառով:

**Հոդված 2.** Օրենքի 12-րդ հոդվածը շարադրել հետևյալ խմբագրությամբ.

«**Հոդված 12. Սույն օրենքի խախտումների համար կիրառվող պատասխանատվությունը**

1. Սույն օրենքի պահանջների խախտումն առաջացնում է օրենքով սահմանված պատասխանատվություն:»:

**Հոդված 3.** Օրենքի 14-րդ և 15.1-ին հոդվածներն ուժը կորցրած ճանաչել:

**Հոդված 4.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԶԲՈՍԱՇՐՋՈՒԹՅԱՆ ԵՎ ԶԲՈՍԱՇՐՋԱՅԻՆ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Զբոսաշրջության և զբոսաշրջային գործունեության մասին»2003 թվականի դեկտեմբերի 17-ի ՀՕ-11-Ն օրենքի 22-րդ հոդվածի 2-րդ, 3-րդ և 4-րդ մասերն ուժը կորցրած ճանաչել:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՏԵԽՆԻԿԱԿԱՆ ԱՆՎՏԱՆԳՈՒԹՅԱՆ ԱՊԱՀՈՎՄԱՆ ՊԵՏԱԿԱՆ ԿԱՐԳԱՎՈՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Տեխնիկական անվտանգության ապահովման պետական կարգավորման մասին»2005 թվականի հոկտեմբերի 24-ի ՀՕ-204-Ն օրենքի (այսուհետ՝ Օրենք) 15-րդ հոդվածի 4-րդ մասից հանել «սույն» բառը:

**Հոդված 2.** Օրենքի 17․1-ին հոդվածի 1-ին մասի 3-րդ կետում «սույն օրենքի 21-րդ հոդվածով» թիվը և բառը փոխարինել «օրենքով» բառով:

**Հոդված 3.** Օրենքի 21-րդ հոդվածը շարադրել հետևյալ խմբագրությամբ.

«**Հոդված 21. Պատասխանատվությունը սույն օրենքի դրույթների խախտման համար**

1. Սույն օրենքի պահանջների խախտումն առաջացնում է օրենքով սահմանված պատասխանատվություն:»:

**Հոդված 4.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԳՈՎԱԶԴԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Գովազդի մասին»1996 թվականի ապրիլի 30-ի ՀՕ-55 օրենքի (այսուհետ՝ Օրենք) 23-րդ հոդվածի 3-րդ մասից հանել «սույն օրենքի 26–րդ հոդվածով և» թիվը և բառերը:

**Հոդված 2.** Օրենքի 26-րդ հոդվածը շարադրել հետևյալ խմբագրությամբ.

«**Հոդված 26.** **Պատասխանատվությունը գովազդի մասին Հայաստանի Հանրապետության օրենսդրության խախտման համար**

1.Սույն օրենքի պահանջների խախտումն առաջացնում է օրենքով սահմանված պատասխանատվություն:»:

**Հոդված 3.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ՎԵՐԱՀՍԿՈՂՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Սննդամթերքի անվտանգության պետական վերահսկողության մասին»2014 թվականի հունիսի 21-ի ՀՕ-143-Ն օրենքի (այսուհետ՝ Օրենք) 19-րդ հոդվածի 7-րդ մասում «սույն օրենքի 20-րդ հոդվածով» բառերը փոխարինել «օրենքով» բառով:

**Հոդված 2.** Օրենքի20-րդ հոդվածն ուժը կորցրած ճանաչել:

**Հոդված 3.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՎՏՈՏՐԱՆՍՊՈՐՏԱՅԻՆ ՄԻՋՈՑՆԵՐԻ ՕԳՏԱԳՈՐԾՈՒՄԻՑ ԲԽՈՂ ՊԱՏԱՍԽԱՆԱՏՎՈՒԹՅԱՆ ՊԱՐՏԱԴԻՐ ԱՊԱՀՈՎԱԳՐՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Ավտոտրանսպորտային միջոցների օգտագործումից բխող պատասխանատվության պարտադիր ապահովագրության մասին**»** 2010 թվականի մայիսի 18-ի ՀՕ-63-Ն օրենքի 52.1-ին հոդվածը ուժը կորցրած ճանաչել:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԷՆԵՐԳԵՏԻԿԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Էներգետիկայի մասին» 2001 թվականի մարտի 7-ի ՀՕ-148 օրենքի 7-րդ գլուխը շարադրել հետևյալ խմբագրությամբ.

«**ԳԼՈՒԽ 7.**

**ՊԱՏԱՍԽԱՆԱՏՎՈՒԹՅՈՒՆԸ ՍՈՒՅՆ ՕՐԵՆՔԻ ՊԱՀԱՆՋՆԵՐԻ ԽԱԽՏՄԱՆ ՀԱՄԱՐ**

**Հոդված 42. Պատասխանատվությունը սույն օրենքի պահանջների խախտման համար**

1. Սույն օրենքի պահանջների խախտումն առաջացնում է օրենքով սահմանված պատասխանատվություն:»:

 **Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՇԱՀՈՒՄՈՎ ԽԱՂԵՐԻ, ԻՆՏԵՐՆԵՏ ՇԱՀՈՒՄՈՎ ԽԱՂԵՐԻ ԵՎ ԽԱՂԱՏՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Շահումով խաղերի, ինտերնետ շահումով խաղերի և խաղատների մասին» 2003 թվականի դեկտեմբերի 13-ի ՀՕ-1-Ն օրենքի (այսուհետ՝ Օրենք)  4-րդ գլխի վերնագիրը շարադրել հետևյալ խմբագրությամբ.

«**ՊԱՏԱՍԽԱՆԱՏՎՈՒԹՅՈՒՆԸ ՍՈՒՅՆ ՕՐԵՆՔԻ ՊԱՀԱՆՋՆԵՐԻ ԽԱԽՏՄԱՆ ՀԱՄԱՐ**»:

**Հոդված 2.** Օրենքի11-րդ հոդվածը շարադրել հետևյալ խմբագրությամբ.

 «**Հոդված 11. Պատասխանատվությունը սույն օրենքի պահանջների խախտման համար**

1. Սույն օրենքի պահանջների խախտումն առաջացնում է օրենքով սահմանված պատասխանատվություն:

2. Սույն օրենքի 6-րդ հոդվածի 2-րդ մասի «է» և 2.1-ին մասի «զ1» կետերի պահանջների խախտման դեպքում պատասխանատվության միջոցը կիրառվում է «Արժութային կարգավորման և արժութային վերահսկողության մասին» օրենքի համաձայն:

3. Սույն օրենքի 6-րդ հոդվածի 2-րդ մասի «բ2» և 2.1-ին մասի «ա1» և «բ4» կետերի պահանջների խախտման դեպքում պատասխանատվության միջոցը կիրառվում է «Փողերի լվացման և ահաբեկչության ֆինանսավորման դեմ պայքարի մասին» օրենքի համաձայն:

4. Վերահսկող մարմինը լիցենզիայի գործողության կասեցման կամ դադարեցման հիմքի հայտնաբերման դեպքում գրավոր դիմում է լիազոր մարմին՝ այդ գործընթացն իրականացնելու համար` ներկայացնելով տվյալ վարույթն իրականացնելու համար անհրաժեշտ բոլոր փաստաթղթերը:»:

**Հոդված 3.**  Օրենքի 12-րդ, 13-րդ, և 15-րդ հոդվածներն ուժը կորցրած ճանաչել:

**Հոդված 4.** Օրենքի 14-րդ հոդվածը շարադրել հետևյալ խմբագրությամբ.

«**Հոդված 14. Լիցենզիայի գործողության կասեցումը և դադարեցումը**

1. Լիցենզիայի գործողությունը կասեցվում կամ դադարեցվում է Վարչական իրավախախտումների վերաբերյալ օրենսգրքով, ինչպես նաև «Լիցենզավորման մասին» օրենքով սահմանված դեպքերում:»:

**Հոդված 5.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

 **«ՎԻՃԱԿԱԽԱՂԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Վիճակախաղերի մասին» 2003 թվականի դեկտեմբերի 17-ի ՀՕ-3-Ն օրենքի (այսուհետ՝ Օրենք) 4-րդ գլխի վերնագիրը շարադրել հետևյալ խմբագրությամբ.

«**ՊԱՏԱՍԽԱՆԱՏՎՈՒԹՅՈՒՆԸ ՍՈՒՅՆ ՕՐԵՆՔԻ ՊԱՀԱՆՋՆԵՐԻ ԽԱԽՏՄԱՆ ՀԱՄԱՐ**»:

**Հոդված 2.** Օրենքի11-րդ հոդվածը շարադրել հետևյալ խմբագրությամբ.

 «**Հոդված 11. Պատասխանատվությունը սույն օրենքի պահանջների խախտման համար**

1. Սույն օրենքի պահանջների խախտումն առաջացնում է օրենքով սահմանված պատասխանատվություն:»:

**Հոդված 3.**  Օրենքի 12-րդ, 13-րդ, 14-րդ, 16-րդ և 17-րդ հոդվածներն ուժը կորցրած ճանաչել:

**Հոդված 4.** Օրենքի 15-րդ հոդվածը շարադրել հետևյալ խմբագրությամբ.

«**Հոդված 15. Լիցենզիայի գործողության կասեցումը և դադարեցումը**

1. Լիցենզիայի գործողությունը կասեցվում կամ դադարեցվում է Վարչական իրավախախտումների վերաբերյալ օրենսգրքով, ինչպես նաև «Լիցենզավորման մասին» Հայաստանի Հանրապետության օրենքով սահմանված դեպքերում և կարգով: Վերահսկող մարմինը լիցենզիայի գործողության կասեցման կամ դադարեցման հիմքի հայտնաբերման դեպքում գրավոր դիմում է լիազոր մարմին՝ այդ գործընթացն իրականացնելու համար` ներկայացնելով տվյալ վարույթն իրականացնելու համար անհրաժեշտ բոլոր փաստաթղթերը:

 2. Լիցենզիայի գործողության կասեցման ժամկետի ընթացքում կազմակերպիչը չի կարող իրականացնել վիճակախաղերի կազմակերպման գործունեություն, բացառությամբ շահումների տրման գործողությունների:

 3. Լիցենզավորված անձի դիմումի համաձայն լիցենզիայի գործողությունը դադարեցվում է, եթե փաստաթղթային կամ տեղում ստուգման արդյունքների հիման վրա ձևավորված լիազոր մարմնի հիմնավոր կարծիքով նա ի վիճակի է կատարել շահումներից բխող իր բոլոր պարտավորությունները:

4. Լիցենզիայի գործողության դադարեցման պահից կազմակերպիչը`

1) լիազոր մարմնի սահմանած ժամկետում ապահովում է շահումների տրամադրումը.

2) լիազոր մարմնի սահմանած ժամկետում ապահովում է իրացված` խաղարկության չմասնակցած (չխաղարկված) տոմսերի հետգնումը:»:

**Հոդված 5.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** 2002 թվականի հունիսի 4-ի Հայաստանի Հանրապետության ջրային օրենսգրքի 5.1-ին գլուխն ուժը կորցրած ճանաչել:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԷՆԵՐԳԵՏԻԿԱՅԻ ԲՆԱԳԱՎԱՌՈՒՄ ԵՎ ԷՆԵՐԳԱՍՊԱՌՄԱՆ ՈԼՈՐՏՈՒՄ ՊԵՏԱԿԱՆ ՏԵԽՆԻԿԱԿԱՆ ՎԵՐԱՀՍԿՈՂՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** «Էներգետիկայի բնագավառում և էներգասպառման ոլորտում պետական տեխնիկական վերահսկողության մասին» 2004 թվականի դեկտեմբերի 14-ի ՀՕ-36-Ն օրենքի (այսուհետ՝ Օրենք) 6-րդ հոդվածի 1-ին մասի «բ» կետից հանել «սույն» բառը:

**Հոդված 2.** Օրենքի 9-րդ հոդվածը շարադրել հետևյալ խմբագրությամբ.

 «**Հոդված 9. Պատասխանատվությունը**

1. Սույն օրենքի և տեխնիկական կանոնակարգերով սահմանված նորմերի պահանջները խախտելու համար էներգետիկայի բնագավառում գործունեություն իրականացնող անձինք ու սպառողները ենթարկվում են օրենքով սահմանված պատասխանատվության:
2. Լիցենզավորված անձանց նկատմամբ կիրառված պատասխանատվության միջոցների մասին տեղեկատվությունը տեսչական մարմինը ներկայացնում է Հանրային ծառայությունները կարգավորող հանձնաժողով՝ կիրառման օրվանից տասն օրվա ընթացքում:»:

**Հոդված 3**. Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

«**ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ՄԱՍԻՆ**» **ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

 **Հոդված 1.** «Աղբահանության և սանիտարական մաքրման մասին» 2011 թվականի հունիսի 23-ի ՀՕ-237-Ն օրենքի 21-րդ հոդվածում լրացնել հետևյալ բովանդակությամբ 5-րդ մաս.

«5. Սույն օրենքի պահանջների խախտումն առաջացնում է օրենքով սահմանված պատասխանատվություն:»:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՏԵՍԱՆԿԱՐԱՀԱՆՈՂ ԿԱՄ ԼՈՒՍԱՆԿԱՐԱՀԱՆՈՂ ՍԱՐՔԵՐՈՎ ՀԱՅՏՆԱԲԵՐՎԱԾ ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԿԱՆՈՆՆԵՐԻ ԽԱԽՏՈՒՄՆԵՐԻ ՎԵՐԱԲԵՐՅԱԼ ԳՈՐԾԵՐՈՎ ԻՐԱԿԱՆԱՑՎՈՂ ՎԱՐՉԱԿԱՆ ՎԱՐՈՒՅԹԻ ԱՌԱՆՁՆԱՀԱՏԿՈՒԹՅՈՒՆՆԵՐԻ ՄԱՍԻՆ» ՕՐԵՆՔՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

**Հոդված 1.** «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» 2008 թվականի դեկտեմբերի 26-ի ՀՕ-238-Ն օրենքն ուժը կորցրած ճանաչել:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

 **«ՔԱՂԱՔԱՇԻՆՈՒԹՅԱՆ ԲՆԱԳԱՎԱՌՈՒՄ ԻՐԱՎԱԽԱԽՏՈՒՄՆԵՐԻ ՀԱՄԱՐ ՊԱՏԱՍԽԱՆԱՏՎՈՒԹՅԱՆ ՄԱՍԻՆ» ՕՐԵՆՔՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

**Հոդված 1.** Ուժը կորցրած ճանաչել «Քաղաքաշինության բնագավառում իրավախախտումների համար պատասխանատվության մասին» 1999 թվականի ապրիլի 28-ի ՀՕ-302 օրենքը:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

 **«ԷԼԵԿՏՐՈՆԱՅԻՆ ՀԱՂՈՐԴԱԿՑՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Էլեկտրոնային հաղորդակցության մասին» 2005 թվականի հուլիսի 8-ի ՀՕ-176-Ն օրենքի (այսուհետ՝ Օրենք) 5-րդ հոդվածի 1-ին մասի 2-րդ կետի «ժբ» ենթակետում «դատարան ներկայացնել դադարեցման դիմում» բառերը փոխարինել «դադարեցում» բառով:

**Հոդված 2.** Օրենքի 63-րդ հոդվածը շարադրել հետևյալ խմբագրությամբ.

«**Հոդված 63. Պատասխանատվությունը օրենսդրության պահանջների խախտման համար**

1. Սույն օրենքի պահանջների խախտումն առաջացնում է օրենքով սահմանված պատասխանատվություն:»:

**Հոդված 3**. Uույն oրենքն ուժի մեջ է մտնում 2024 թվականի հուլիսի 1-ից:

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

 **«ՀԱՎԱՔՆԵՐԻ ԱԶԱՏՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Հավաքների ազատության մասին» 2011 թվականի ապրիլի 14-ի ՀՕ-72-Ն օրենքի 19-րդ հոդվածի 1-ին մասի 3-րդ կետում «կառավարության նստավայրերից» բառերից հետո լրացնել «դատախազություններից,» բառը:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

 **«ՔԱՂԱՔԱՇԻՆՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Քաղաքաշինության մասին» 1998 թվականի մայիսի 5-ի ՀՕ-217 օրենքի 23-րդ հոդվածի՝

1) 6-րդ պարբերության «նախազգուշացնում» բառը փոխարինել «զգուշացնում» բառով:

 2) 8-րդ պարբերությունը շարադրել հետևյալ խմբագրությամբ.

 «Նույն արարքի համար կրկին վարչական պատասխանատվության ենթարկվելուց հետո շինարարության թույլտվություն տվող մարմինը դիմում է դատարան տվյալ օբյեկտը վաճառելու հայցով` դատարանի սահմանած կարգով և գնով, բայց ոչ պակաս, քան օբյեկտի կադաստրային արժեքի 75 տոկոսի չափով:»:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

 **«ԴԱՏԱԿԱՆ ԱԿՏԵՐԻ ՀԱՐԿԱԴԻՐ ԿԱՏԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Դատական ակտերի հարկադիր կատարման մասին» 1998 թվականի մայիսի 5-ի ՀՕ-221 օրենքի (այսուհետ՝ Օրենք) 72-րդ հոդվածի 1-ին մասը շարադրել հետևյալ խմբագրությամբ.

«1. Հարկադիր կատարողի որոշումները կամ օրինական պահանջները դիտավորությամբ չկատարելը կամ հարկադիր կատարողի` օրենքով սահմանված պարտականություններ կատարմանը խոչընդոտելը  կամ դիմադրություն ցույց տալը, ինչպես նաև պարտապանի կողմից սեփականության իրավունքով իրեն պատկանող գույքի և գույքային իրավունքների կազմի ու քանակի մասին հայտարարագրում տվյալներ թաքցնելը կամ դրանք խեղաթյուրելը կամ հայտարարագիր ներկայացնելուց չարամտորեն խուսափելն առաջացնում է օրենքով սահմանված պատասխանատվություն:»:

**Հոդված 2.** Օրենքի 73-րդ հոդվածը շարադրել հետևյալ խմբագրությամբ.

«**Հոդված 73**. **Պատասխանատվությունը բանկի կամ ֆինանսավարկային այլ կազմակերպության կողմից կատարողական թերթը չկատարելու համար**

1. Պարտապանի հաշիվների սպասարկում իրականացնող բանկի կամ ֆինանսավարկային այլ կազմակերպության կողմից կատարողական թերթով սահմանված պարտապանից դրամական միջոցներ բռնագանձելու պահանջները չկատարելն առաջացնում է օրենքով սահմանված պատասխանատվություն:»:

**Հոդված 3**. Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

 **«ՎԱՐՉԱՐԱՐՈՒԹՅԱՆ ՀԻՄՈՒՆՔՆԵՐԻ ԵՎ ՎԱՐՉԱԿԱՆ ՎԱՐՈՒՅԹԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Վարչարարության հիմունքների և վարչական վարույթի մասին» 2004 թվականի փետրվարի 18-ի ՀՕ-41-Ն օրենքի 8-րդ հոդվածում «չափավոր» բառը փոխարինել «համարժեք» բառով:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՄԱՐՄՆԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

 **Հոդված 1.** «Հանրային ծառայությունները կարգավորող մարմնի մասին» 2003 թվականի դեկտեմբերի 25-ի ՀՕ-18-Ն օրենքը լրացնել հետևյալ բովանդակությամբ 36․1-ին հոդվածով.

**«Հոդված 36.1. Հանձնաժողովի կողմից իրականացվող վարչական իրավախախտումների վերաբերյալ վարույթի առանձնահատկությունները**

 1. Հանձնաժողովը վարչական իրավախախտումների վերաբերյալ վարույթն իրականացնում է Վարչական իրավախախտումների վերաբերյալ Հայաստանի Հանրապետության օրենսգրքով նախատեսված կարգով՝ հաշվի առնելով սույն օրենքով, ճյուղային օրենքներով և հանձնաժողովի նորմատիվ իրավական ակտերով սահմանված առանձնահատկությունները:

 2. Վարչական իրավախախտման վերաբերյալ վարույթ հարուցելը, հարուցելը մերժելը, տուժող ճանաչելը, վարույթը կամ հաղորդումն ըստ ենթակայության ուղարկելը, վարույթը կասեցնելը, նյութերը քրեական հետապնդման մարմնին հանձնելը, վարույթը վերսկսելը, վարչական իրավախախտման վերաբերյալ գործը քննության նշանակելը, քննությունը հետաձգելը, վարույթի ժամկետը երկարաձգելը, ինչպես նաև վարույթները միացնելը և անջատելն իրականացվում է գրությամբ՝ պահպանելով Վարչական իրավախախտումների վերաբերյալ Հայաստանի Հանրապետության օրենսգրքով համապատասխան որոշումների բովանդակությանը և դրանք վարչական իրավախախտման վերաբերյալ վարույթի մասնակիցներին և օրենքով նախատեսված անձանց ուղարկելուն վերաբերող պահանջները:

 3. Վարչական իրավախախտման վերաբերյալ վարույթին մասնակցող անձինք օրենքով նախատեսված իրենց իրավունքների, պարտականությունների և պատասխանատվության մասին տեղեկացվում են գրավոր:

 4. Հանձնաժողովի կողմից վարչական իրավախախտումների վերաբերյալ վարույթի շրջանակներում անցկացվող քննարկումները և նիստերը, ինչպես նաև ճյուղային օրենքների, հանձնաժողովի իրավական ակտերի, հանձնաժողովի կողմից տրամադրվածլիցենզիայի պայմանների կատարման վերահսկման, հանձնաժողով ներկայացված հաշվետվությունների ու տեղեկությունների հավաստիության ուսումնասիրության նպատակովիրականացվող դիտարկումներն արձանագրվում են: Արձանագրությունների կազմման կարգը և պայմանները սահմանվում են «Վարչարարության հիմունքների և վարչական վարույթի մասին» Հայաստանի Հանրապետության օրենքով և հանձնաժողովի ընդունած նորմատիվ իրավական ակտով:»:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** 2013 թվականի դեկտեմբերի 5-ի Հայաստանի Հանրապետության վարչական դատավարության օրենսգրքի (այսուհետ՝ Օրենսգիրք) 3-րդ հոդվածի 2-րդ մասը լրացնել հետևյալ բովանդակությամբ նոր՝ 5-րդ կետով,

«5) ֆիզիկական կամ իրավաբանական անձանց պատկանող՝ վարչական իրավախախտումների վերաբերյալ օրենսգրքով սահմանված կարգով վարչական իրավախախտմամբ ձեռքբերված գույքըբռնագրավելու պահանջով։»։

**Հոդված 2.** Օրենսգրքի 214-րդ հոդվածի 2-րդ մասում «Հայաստանի Հանրապետության վարչական իրավախախտումների վերաբերյալ օրենսգրքի 37-րդ հոդվածով» բառերը փոխարինել «վարչական իրավախախտումների վերաբերյալ օրենսգրքի 91-րդ հոդվածով» բառերով:

**Հոդված 3.** Օրենսգիրքը լրացնել հետևյալ բովանդակությամբ 28.1-ին գլխով.

«**ԳԼՈՒԽ 28.1**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՕՐԵՆՍԳՐՔՈՎ ՍԱՀՄԱՆՎԱԾ ԿԱՐԳՈՎ ԱՐԳԵԼԱԴՐՎԱԾ ԳՈՒՅՔԸ ԲՌՆԱԳՐԱՎԵԼՈՒ ՎԵՐԱԲԵՐՅԱԼ ԳՈՐԾԵՐԻ ՎԱՐՈՒՅԹԸ**

**Հոդված 213.1. Վարչական իրավախախտումների վերաբերյալ օրենսգրքով սահմանված կարգով արգելադրված գույքը բռնագրավելու վերաբերյալ գործերի վարույթը**

1. Վարչական դատարանին ընդդատյա են վարչական իրավախախտումների վերաբերյալ օրենսգրքով սահմանված կարգով վարչական իրավախախտմամբ ձեռքբերված գույքի բռնագրավման վերաբերյալ վարույթները։

**Հոդված 213.2. Վարչական դատարան դիմելու իրավունքը**

1. Սույն օրենսգրքի 213.1-րդ հոդվածով նախատեսված գործերով վարչական դատարան դիմելու իրավունք ունի վարչական իրավախախտումների վերաբերյալ օրենսգրքով սահմանված վարչական իրավախախտման վերաբերյալ վարույթ իրականացնող իրավասու վարչական մարմինը։

**Հոդված 213.3. Վարչական դատարան դիմելու ժամկետները և հայցադիմումին ներկայացվող պահանջները**

1. Վարչական իրավախախտումների վերաբերյալ օրենսգրքով սահմանված կարգով վարչական իրավախախտման վերաբերյալ վարույթ իրականացնող իրավասու վարչական մարմինը վարչական իրավախախտումների վերաբերյալ օրենսգրքի 63-րդ հոդվածով սահմանված գույքը բռնագրավելու համար հայցադիմում է ներկայացնում դատարան՝ վարչական պատասխանատվության ենթարկելու վերաբերյալ վարչական ակտն անբողոքարկելի դառնալու պահից՝ եռամսյա ժամկետում:

2. Սույն հոդվածի 1-ին մասով նախատեսված հայցադիմումը, ի լրումն սույն օրենսգրքի 73-րդ հոդվածով ներկայացվող պահանջների, պետք է ներառի հետևյալ տեղեկությունները՝

1) վարչական պատասխանատվության ենթարկելու վերաբերյալ վարչական ակտն ուժի մեջ մտնելու և անբողոքարկելի դառնալու մասին.

2) վարչական իրավախախտման վերաբերյալ վարույթն իրականացնող իրավասու մարմնի՝ գույքն արգելադրելու մասին կայացրած որոշման մասին, այդ թվում՝ գույքն արգելադրելու մասին կայացրած որոշման պատճենը բռնագրավման ենթակա գույքը, դրա սեփականատերը, գույքի գտնվելու վայրը, եթե գտնվելու վայրը հայտնի է, գույքի տեսակը և չափը, որոշման կայացման անհրաժեշտության հիմնավորումը.

3) բռնագրավման ենթակա գույքի, ինչպես նաև այդ գույքի բռնագրավման՝ օրենքով սահմանված որևէ սահմանափակման առկայության մասին.

4) վարչական իրավախախտումների վերաբերյալ օրենսգրքի 63-րդ հոդվածի 2-րդ մասով նախատեսված անձանց մասին՝ այդպիսի անձանց առկայության դեպքում։

**Հոդված 213.4. Բռնագրավման վերաբերյալ գործերով հայցադիմումը վերադարձնելը**

1. Վարչական պատասխանատվության ենթարկելու վերաբերյալ անբողոքարկելի վարչական ակտի հիման վրա գույքի բռնագրավման վերաբերյալ գործերով հայցադիմումը, ի լրումն սույն օրենսգրքի 79-րդ հոդվածով սահմանված հիմքերի, վերադարձվում է նաև սույն օրենսգրքի 213.3-րդ հոդվածի 2-րդ մասով նախատեսված հիմքերի բացակայության դեպքում:

**Հոդված 213.5. Ապացուցման բեռը**

1. Վարչական պատասխանատվության ենթարկելու վերաբերյալ անբողոքարկելի վարչական ակտի հիման վրա գույքի բռնագրավման վերաբերյալ գործերի քննության ընթացքում վարչական ակտի ընդունման համար հիմք հանդիսացած փաստական հանգամանքների ապացուցման բեռը կրում է համապատասխան վարչական ակտն ընդունած իրավասու վարչական մարմինը:

**Հոդված 213.6. Գործն ըստ էության լուծող դատական ակտերը**

1. Սույն օրենսգրքի 213.1-ին հոդվածով նախատեսված գործերով վարչական դատարանը կայացնում է հետևյալ դատական ակտերից մեկը.

1) հայցադիմումն ամբողջությամբ բավարարելու մասին՝ ամբողջությամբ բռնագրավելով վարչական իրավախախտումների վերաբերյալ օրենսգրքով սահմանված կարգով արգելադրված գույքը.

2) հայցադիմումը մասնակիորեն բավարարելու մասին՝ վարչական ակտը ճանաչելով մասնակիորեն անվավեր կամ առ ոչինչ՝ մասնակիորեն բռնագրավելով վարչական իրավախախտումների վերաբերյալ օրենսգրքով սահմանված կարգով արգելադրված գույքը՝ լուծելով նաև մնացած մասով գույքը արգելանքից հանելու վերաբերյալ հարցը:

3) հայցադիմումն ամբողջությամբ մերժելու մասին` վարչական ակտը ճանաչելով ամբողջությամբ անվավեր կամ առ ոչինչ՝ լուծելով նաև գույքը արգելանքից հանելու վերաբերյալ հարցը:»:

**Հոդված 4.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԲԱՐՁՐԱԳՈՒՅՆ ԵՎ ՀԵՏԲՈՒՀԱԿԱՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Բարձրագույն և հետբուհական մասնագիտական կրթության մասին**»** 2004 թվականի դեկտեմբերի 14-ի ՀՕ-62-Ն օրենքի 13.1-ին հոդվածը շարադրել նոր խմբագրությամբ.

«**Հոդված 13.1. Պատասխանատվությունը սույն օրենքի պահանջների խախտման համար**

1. Կրթության պետական կառավարման լիազորված մարմինը օրենքով սահմանված կարգով նախազգուշացնում է բարձրագույն ուսումնական հաստատությանը հետևյալ խախտումների հայտնաբերման դեպքում.

1) բարձրագույն ուսումնական հաստատության կողմից լիցենզիայի գործողության ընթացքում կրթության պետական կառավարման լիազորված մարմին ներկայացված փաստաթղթերում իրականությանը չհամապատասխանող տեղեկությունների հայտնաբերման դեպքում.

2) բարձրագույն ուսումնական հաստատության կողմից «Լիցենզավորման մասին» Հայաստանի Հանրապետության օրենքով նախատեսված դեպքերում փոփոխությունների մասին կրթության պետական կառավարման լիազորված մարմնին ժամանակին չհայտնելու դեպքում.

3) տարեկան պետական տուրքը չվճարելու դեպքում.

4) լիցենզավորման կարգով նախատեսված այլ դեպքերում:

2. Կրթության պետական կառավարման լիազորված մարմինը դադարեցնում է բարձրագույն ուսումնական հաստատության լիցենզիայի գործողությունը`

 1) բարձրագույն ուսումնական հաստատության կողմից սույն հոդվածի 1-ին, 9-րդ և 11-րդ մասերով նախատեսված առնվազն երկու խախտման դեպքերի միաժամանակյա հայտնաբերման դեպքում.

 2) բարձրագույն ուսումնական հաստատության կողմից լիցենզավորման կարգով նախատեսված` կրթական ծրագրեր իրականացնելու վայրում հսկիչ-դրամարկղային մեքենայի առկայության պահանջի մասով խախտման դեպքում.

 3) բարձրագույն ուսումնական հաստատության կողմից լիցենզիան օրենքով չնախատեսված դեպքերում այլ անձի օգտագործման հանձնելու, գրավ դնելու կամ օտարելու դեպքում.

 4) բարձրագույն ուսումնական հաստատության լիցենզավորման ենթակա գործունեությամբ զբաղվելու իրավունքից ժամանակավորապես զրկելու դեպքում.

 5) բարձրագույն ուսումնական հաստատության դիմումի համաձայն.

 6) լիցենզիա ստանալու համար ներկայացված փաստաթղթերում լիցենզիան տալու համար էական նշանակություն ունեցող կեղծ կամ խեղաթյուրված տեղեկատվություն հայտնաբերելու դեպքում.

 7) լիցենզավորված գործունեություն իրականացնող իրավաբանական անձի լուծարման կամ անհատ ձեռնարկատիրոջ գործունեության դադարեցվելու դեպքերում.

 8) լիցենզիայի ժամկետը լրանալու դեպքում:

3. Լիցենզիայի գործողությունը դադարեցվում է լիցենզիան ուժը կորցրած ճանաչելու միջոցով` կրթության պետական կառավարման լիազորված մարմնի որոշմամբ:

4. Օրենսդրության պահանջների խախտման պատճառով լիցենզիայի գործողության դադարեցման մասին որոշումը կայացվում է խախտումը կատարվելու օրվանից ոչ ուշ, քան մեկ տարվա ընթացքում, իսկ շարունակվող և տևական խախտման դեպքում` այն բացահայտվելու օրվանից մեկ տարվա ընթացքում, իսկ սույն հոդվածի 2-րդ մասի 6-րդ կետով նախատեսված դեպքերում` կեղծ կամ խեղաթյուրված տեղեկատվությունը հայտնաբերելու օրվանից 15 օրվա ժամկետում:

5. Սույն հոդվածի 2-րդ մասի 6-րդ կետով նախատեսված հիմքով լիցենզիայի գործողության դադարեցման դեպքում անձն իրավունք ունի նոր լիցենզիա ստանալու համար դիմելու միայն լիցենզիայի գործողությունը դադարեցվելուց մեկ տարի հետո:

6. Սույն հոդվածի 2-րդ մասի 5-րդ, 7-րդ և 8-րդ կետերով նախատեսված հիմքերով լիցենզիայի գործողությունը համարվում է դադարեցված կրթության պետական կառավարման լիազորված մարմնի համապատասխան որոշումն ուժի մեջ մտնելու օրվան հաջորդող օրվանից, եթե այդ որոշմամբ ավելի ուշ ժամկետ նախատեսված չէ: Կրթության պետական կառավարման լիազորված մարմինը լիցենզիայի գործողության դադարեցման մասին պատշաճ ձևով տեղեկացնում է լիցենզավորված անձին` տեղեկացմանը կից ուղարկելով նաև լիցենզիայի գործողության դադարեցման մասին որոշման պատճենը:

7. Բարձրագույն ուսումնական հաստատությունն իրավունք ունի դատական կարգով բողոքարկելու լիցենզիայի գործողությունը դադարեցնելու մասին կրթության պետական կառավարման լիազորված մարմնի որոշումը:

8. Հիմնական պրոֆեսորադասախոսական կամ մանկավարժական կազմին կամ ուսումնական տարածքին կամ լաբորատոր կամ ուսումնամեթոդական ապահովվածության կամ գրադարանային-տեղեկատվական համակարգին կամ ուսումնաարտադրական պրակտիկայի բազային ներկայացվող պահանջները խախտելն առաջացնում է օրենքով նախատեսված պատասխանատվություն:

9. Ուսումնական հաստատության կողմից լիցենզավորման ենթակա գործունեությունից բխող` օրենքով նախատեսված հաշվետվությունների ներկայացման ժամկետը 10 օրվանից ավելի ժամկետով խախտելն առաջացնում է օրենքով նախատեսված պատասխանատվություն:

10. Ուսումնական հաստատության ներկայացրած հայտի հիմքով իրեն հատկացված սովորողների (ըստ կուրսերի) նախատեսվող սահմանային թիվը խախտելն առաջացնում է օրենքով նախատեսված պատասխանատվություն:»:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԲԱՆԿԱՅԻՆ ԳԱՂՏՆԻՔԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Բանկային գաղտնիքի մասին» 1996 թվականի հոկտեմբերի 7-ի ՀՕ-80 օրենքի 18-րդ հոդվածը շարադրել նոր խմբագրությամբ.

|  |  |
| --- | --- |
| **«Հոդված 18.** | **Պատասխանատվությունը սույն օրենքի պահանջների խախտման համար** |

  1. Սույն օրենքի 7-րդ, 8-րդ, 10-րդ, 11-րդ և 15-րդ հոդվածների պահանջների խախտման մեջ մեղավոր անձինք և կազմակերպությունները պարտավոր են հատուցել խախտման հետևանքով բանկի հաճախորդին պատճառված վնասները լրիվ չափով:

 2. Սույն օրենքի 7-րդ, 8-րդ, 10-րդ, 11-րդ և 15-րդ հոդվածների պահանջների խախտումն առաջացնում է օրենքով սահմանված պատասխանատվություն:»:

**Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՎԱՐԿԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Վարկային կազմակերպությունների մասին»2002 թվականի մայիսի 29-ի ՀՕ-359-Ն օրենքի (այսուհետ՝ Օրենք) 18-րդ հոդվածը շարադրել նոր խմբագրությամբ.

«**Հոդված 18. Պատասխանատվությունը օրենսդրության պահանջների խախտման համար**

1. Կենտրոնական բանկի կողմից վարկային կազմակերպությունների նկատմամբ օրենքով սահմանված պատասխանատվության միջոցներ կարող են կիրառվել, եթե՝

ա) վարկային կազմակերպությունը ֆինանսական գործառնություններ է իրականացրել օրենքների և այլ իրավական ակտերի խախտումներով.

բ) խախտվել են վարկային կազմակերպությունների համար սահմանված հիմնական տնտեսական նորմատիվները.

գ) խախտվել են հաշվեկշռի, ֆինանսական հաշվետվությունների, այլ հաշվետվությունների ներկայացման և հրապարակման կարգն ու պայմանները, և (կամ) այդ փաստաթղթերում ներկայացվել են կեղծ տվյալներ.

դ) վարկային կազմակերպությունը չի կատարել Կենտրոնական բանկի կողմից տրված հանձնարարականը.

ե) խախտվել են սույն օրենքի, վարկային կազմակերպության գործունեությունը կարգավորող այլ իրավական ակտերի, ինչպես նաև վարկային կազմակերպության ներքին իրավական ակտերի պահանջները.

զ) խախտվել են վարկային կազմակերպության մասնակցությամբ ֆինանսական խմբի գործունեությունը կարգավորող օրենքների և (կամ) դրանց հիման վրա ընդունված իրավական ակտերի պահանջները:

2. Սույն հոդվածի 1-ին մասով սահմանված դեպքերում Կենտրոնական բանկը վարկային կազմակերպության նկատմամբ կարող է կիրառել Վարչական իրավախախտումների վերաբերյալ օրենսգրքով սահմանված վարչական պատասխանատվության միջոցներ, որը վարկային կազմակերպությանը չի ազատում այլ օրենքներով, իրավական ակտերով կամ պայմանագրով նախատեսված այլ պատասխանատվությունից:

3. Վարկային կազմակերպությունների և դրանց ղեկավարների նկատմամբ օրենքով սահմանված պատասխանատվության միջոցները կիրառվում են «Բանկերի և բանկային գործունեության մասին» Հայաստանի Հանրապետության օրենքով սահմանված կարգով:

 4. Օրենքով սահմանված հիմքերով և կարգով վարկային կազմակերպության լիցենզիան ուժը կորցրած է ճանաչվում Կենտրոնական բանկի խորհրդի որոշմամբ: Այդ որոշումն ուժի մեջ է մտնում զանգվածային լրատվության միջոցներով հրապարակվելու պահից: Բացի օրենքով սահմանված հիմքերից, վարկային կազմակերպության լիցենզիան ուժը կորցրած կարող է ճանաչվել, եթե դրա գրանցման և լիցենզավորման ընթացքում ներկայացվել են կեղծ տվյալներ:»:

**Հոդված 2.** Օրենքի 19-րդ հոդվածը ուժը կորցրած ճանաչել:

**Հոդված 3.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՎՃԱՐԱՀԱՇՎԱՐԿԱՅԻՆ ՀԱՄԱԿԱՐԳԵՐԻ ԵՎ ՎՃԱՐԱՀԱՇՎԱՐԿԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Վճարահաշվարկային համակարգերի և վճարահաշվարկային կազմակերպությունների մասին»2004 թվականի նոյեմբերի 24-ի ՀՕ-150-Ն օրենքի (այսուհետ՝ Օրենք) 15-րդ հոդվածն ուժը կորցրած ճանաչել:

**Հոդված 2.** Օրենքի 26-րդ և 27-րդ հոդվածները շարադրել նոր խմբագրությամբ.

**«Հոդված 26.  Վճարահաշվարկային կազմակերպության, վճարահաշվարկային համակարգի օպերատորի և այլ մասնակցի կողմից օրենքների և իրավական այլ ակտերի խախտումները**

1. Սույն օրենքի և սույն օրենքի հիման վրա ընդունված` Կենտրոնական բանկի նորմատիվ իրավական ակտերի պահանջները խախտելու համար Կենտրոնական բանկը կարող է վճարահաշվարկային համակարգի օպերատորին և այլ մասնակցի նկատմամբ կիրառել օրենքով սահմանված պատասխանատվության միջոցներ:

2. Կենտրոնական բանկի կողմից վճարահաշվարկային կազմակերպությունների նկատմամբ օրենքով սահմանված պատասխանատվության միջոցներ կարող են կիրառվել, եթե`

ա) վճարահաշվարկային կազմակերպությունը վճարահաշվարկային ծառայություններ է մատուցել օրենքների և իրավական այլ ակտերի խախտումներով.

բ) խախտվել են վճարահաշվարկային կազմակերպությունների աշխատանքի կանոնակարգի դրույթները.

գ) խախտվել են հաշվապահական հաշվառման կանոնները, հաշվեկշռի, ֆինանսական հաշվետվությունների, այլ հաշվետվությունների ներկայացման և հրապարակման կարգն ու պայմանները, և (կամ) այդ փաստաթղթերում ներկայացվել են կեղծ տվյալներ.

դ) վճարահաշվարկային կազմակերպությունը չի կատարել սույն օրենքով սահմանված Կենտրոնական բանկի տված հանձնարարականը.

ե) խախտվել են վճարահաշվարկային կազմակերպության տնտեսական նորմատիվները.

զ) չի վճարվել տարեկան պետական տուրքը:

3. Սույն հոդվածի 1-ին և 2-րդ ամսերով սահմանված դեպքերում Վարչական իրավախախտումների վերաբերյալ օրենսգրքով սահմանված պատասխանատվության միջոցները Կենտրոնական բանկի կողմից կիրառվում են «Հայաստանի Հանրապետության կենտրոնական բանկի մասին» Հայաստանի Հանրապետության օրենքով սահմանված կարգով, որը իրավախախտին չի ազատում այլ օրենքներով սահմանված այլ պատասխանատվությունից:

 **Հոդված 27. Վճարահաշվարկային լիցենզիայի գործողության կասեցումը և ուժը կորցրած ճանաչելը**

1. Վճարահաշվարկային կազմակերպության լիցենզիան ուժը կորցրած է ճանաչվում Կենտրոնական բանկի խորհրդի որոշմամբ:

2. Կենտրոնական բանկի խորհուրդը կարող է կասեցնել վճարահաշվարկային կազմակերպության լիցենզիայի գործողությունը կամ ուժը կորցրած ճանաչել վճարահաշվարկային կազմակերպության լիցենզիան, բացի օրենքով սահմանված դեպքերից նաև վճարահաշվարկային կազմակերպության համապատասխան դիմումի հիման վրա: Վճարահաշվարկային կազմակերպության դիմումը կարող է մերժվել, եթե լիցենզիայի գործողության կասեցումը կամ լիցենզիան ուժը կորցրած ճանաչելը կհանգեցնի ֆինանսական համակարգի ապակայունացմանը, ինչպես նաև օրենքով նախատեսված այլ դեպքերում:

3. Կենտրոնական բանկի խորհուրդն ուժը կորցրած է ճանաչում վճարահաշվարկային կազմակերպության լիցենզիան նաև վճարահաշվարկային կազմակերպության լուծարման դեպքում:»:

 **Հոդված 3.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՖԻԶԻԿԱԿԱՆ ԱՆՁԱՆՑ ԲԱՆԿԱՅԻՆ ԱՎԱՆԴՆԵՐԻ ՀԱՏՈՒՑՈՒՄՆ ԵՐԱՇԽԱՎՈՐԵԼՈՒ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ֆիզիկական անձանց բանկային ավանդների հատուցումն երաշխավորելու մասին»2004 թվականի նոյեմբերի 24-ի ՀՕ-142-Ն օրենքի (այսուհետ՝ Օրենք) 24-րդ հոդվածի 6-րդ և 7-րդ մասերը ուժը կորցրած ճանաչել:

**Հոդված 2.** Օրենքի 24-րդ հոդվածի 8-րդ և 9-րդ մասերում «սույն հոդվածով» բառերը փոխարինել «Օրենքով» բառերով:

**Հոդված 3.** Օրենքի 27-րդ հոդվածի 2-րդ մասը շարադրել նոր խմբագրությամբ.

«2. Սույն օրենքի և սույն օրենքից բխող իրավական այլ ակտերի պահանջների խախտումն առաջացնում է օրենքով սահմանված պատասխանատվություն՝ «Բանկերի և բանկային գործունեության մասին» Հայաստանի Հանրապետության օրենքով սահմանված կարգով:»:

**Հոդված 4.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՐԺԵԹՂԹԵՐԻ ՇՈՒԿԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Արժեթղթերի շուկայի մասին»2007 թվականի նոյեմբերի 11-ի ՀՕ-195-Ն օրենքի (այսուհետ՝ Օրենք) 207-րդ հոդվածի 3-րդ մասը շարադրել նոր խմբագրությամբ՝

«3. Սույն օրենքի 206-րդ հոդվածի 2-րդ մասում նշված անձանց կողմից սույն հոդվածի 1-ին մասով նախատեսված փաստաթղթերը չներկայացնելու, ուշացումով, սահմանված կարգի էական այլ խախտումներով կամ ոչ լիարժեք փաստաթղթեր ներկայացնելու դեպքում Կենտրոնական բանկը, նախնական ծանուցմամբ և լսման հնարավորության ընձեռմամբ, կարող է  կիրառել օրենքով սահմանված պատասխանատվության միջոցներ:»:

**Հոդված 2.** Օրենքի 208-րդ հոդվածի 2-րդ մասը շարադրել նոր խմբագրությամբ՝

«2. Սույն օրենքի 206-րդ հոդվածի 2-րդ մասում նշված անձանց կողմից ստուգումներին խոչընդոտելու կամ դրանց ընթացքում պահանջված փաստաթղթերը չներկայացնելու դեպքում Կենտրոնական բանկը, նախնական ծանուցմամբ և լսման հնարավորության ընձեռմամբ, կարող է  կիրառել օրենքով սահմանված պատասխանատվության միջոցներ:»:

**Հոդված 3.** Օրենքի 209-րդ հոդվածը շարադրել նոր խմբագրությամբ.

|  |  |
| --- | --- |
| **«Հոդված**  | **209. Պատասխանատվությունը օրենսդրության պահանջների խախտման համար** |

1. Սույն օրենքը և արժեթղթերի շուկան կարգավորող այլ իրավական ակտերի պահանջները խախտելու համար Կենտրոնական բանկն իրավասու է կիրառելու օրենքով սահմանված պատասխանատվության միջոցներ:
2. Վարչական իրավախախտումների վերաբերյալ օրենսգրքով սահմանված պատասխանատվության միջոցները կիրառվում են «Հայաստանի Հանրապետության կենտրոնական բանկի մասին» Հայաստանի Հանրապետության օրենքով սահմանված կարգով, որը իրավախախտին չի ազատում այլ օրենքներով սահմանված այլ պատասխանատվությունից:»:

**Հոդված 4.** Օրենքի 210-րդ, 211-րդ, 212-րդ և 214-րդ հոդվածներն ուժը կորցրած ճանաչել:

**Հոդված 5.** Օրենքի 213-րդ հոդվածի 1-ին մասը շարադրել նոր խմբագրությամբ.

«Սույն օրենքի 50-րդ հոդվածին համապատասխան մասնագիտական որակավորում ունեցող անձինք զրկվում են մասնագիտական որակավորումից Կենտրոնական բանկի խորհրդի որոշմամբ՝ սույն օրենքով նախատեսված դեպքերում, ինչպես նաև Վարչական իրավախախտումների վերաբերյալ օրենսգրքով սահմանված վարչական իրավախախտում կատարելու դեպքում:»:

**Հոդված 6.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՖԻՆԱՆՍԱԿԱՆ ՀԱՄԱԿԱՐԳԻ ՀԱՇՏԱՐԱՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «ֆինանսական համակարգի հաշտարարի մասին»2008 թվականի հունիսի 17-ի ՀՕ-123-Ն օրենքի 36-րդ հոդվածի 1-ին մասում «նշանակել տուգանք` մինչև հարյուր հազար դրամի չափով» բառերը փոխարինել «կիրառել օրենքով սահմանված պատասխանատվության միջոցներ» բառերով:

 **Հոդված 2.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԿՈՒՏԱԿԱՅԻՆ ԿԵՆՍԱԹՈՇԱԿՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Կուտակային կենսաթոշակների մասին»2010 թվականի դեկտեմբերի 22-ի ՀՕ-244-Ն օրենքի (այսուհետ՝ Օրենք) 73-րդ հոդվածի 3-րդ մասում «սույն օրենքի 74-րդ և 77-րդ հոդվածներով նախատեսված դեպքերով:» բառերը փոխարինել «օրենքով սահմանված վարչական պատասխանատվությամբ» բառերով:

**Հոդված 2.** Օրենքի 74-րդ հոդվածը շարադրել նոր խմբագրությամբ.

«**Հոդված 74. Պատասխանատվությունը օրենսդրության պահանջների խախտման համար**

1. Սույն օրենքի 72-րդ հոդվածով սահմանված դեպքերում Կենտրոնական բանկը խախտումը հայտնաբերելու օրվանից մեկ տարվա ընթացքում կենսաթոշակային ֆոնդի կառավարչի, պահառուի, մասնակիցների ռեեստրը վարողի, նրանց ղեկավարների, հաշվի օպերատորի նկատմամբ կիրառում է օրենքով սահմանված պատասխանատվության միջոցներ: 2. Վարչական իրավախախտումների վերաբերյալ օրենսգրքով սահմանված պատասխանատվության միջոցների կիրառումը կենսաթոշակային ֆոնդի կառավարչին, հաշվի օպերատորին, պահառուին և մասնակիցների ռեեստրը վարողին և նրանց ղեկավարներին չի ազատում օրենքով, այլ իրավական ակտերով կամ պայմանագրերով նախատեսված պարտականությունների կատարումից:

 3. Կենտրոնական բանկը պարտավոր է կենսաթոշակային ֆոնդի կառավարչի, պահառուի և մասնակիցների ռեեստրը վարողի, նրանց ղեկավարների նկատմամբ օրենքով սահմանված պատասխանատվության միջոց (միջոցներ) կիրառելու մասին որոշումը հրապարակել իր ինտերնետային տնային կայքում:

 4. Այնպիսի խախտումների դեպքում, որոնց հետևանքով գույքային վնաս է պատճառվել մասնակիցներին, յուրաքանչյուր խախտման համար Կենտրոնական բանկը բացի օրենքով սահմանված պատասխանատվության միջոցների կիրառումից որոշում է ընդունում կենսաթոշակային ֆոնդի կառավարչի կամ մասնակիցների ռեեստրը վարողի կամ պահառուի կամ հաշվի օպերատորի կողմից մասնակիցներին պատճառված վնասը (այդ թվում` բաց թողնված օգուտը) փոխհատուցելու վերաբերյալ և այդ մասին տեղեկացնում տուժած մասնակցին:»:

**Հոդված 3.** Օրենքի 77-րդ հոդվածի 1-ին մասը շարադրել հետևյալ խմբագրությամբ.

«1. Կենսաթոշակային ֆոնդի կառավարչի, պահառուի և մասնակիցների ռեեստրը վարողի ղեկավարը, կարող է Կենտրոնական բանկի որոշմամբ զրկվել որակավորման վկայականից, եթե`

1)  կատարել է Վարչական իրավախախտումների վերաբերյալ օրենսգրքի46-րդ գլխով սահմանված վարչական իրավախախտում

2) կենսաթոշակային ֆոնդի կառավարչի, պահառուի և մասնակիցների ռեեստրը վարողի ղեկավարը չի համապատասխանում Կենտրոնական բանկի նորմատիվ իրավական ակտերով սահմանված որակավորման համապատասխանության չափանիշներին.

 3) օրենքով նախատեսված այլ դեպքերում»:

**Հոդված 4.** Օրենքի 78-րդ հոդվածի 1-ին մասը շարադրել հետևյալ խմբագրությամբ.

«1. Կենսաթոշակային ֆոնդի կառավարչի թույլտվությունը կարող է ուժը կորցրած ճանաչվել, կամ պահառուին կարող է արգելվել կենսաթոշակային ֆոնդի պահառություն իրականացնել (այսուհետ` նաև թույլտվությունն ուժը կորցրած ճանաչել), եթե առկա են սույն օրենքի 72-րդ հոդվածի 3-րդ մասի 8-րդ կետով նախատեսված հիմքերը, օրենքով սահմանված այլ դեպքերում, ինչպես նաև Վարչական իրավախախտումների վերաբերյալ օրենսգրքի 46-րդ գլխով սահմանված վարչական իրավախախտում կատարելու դեպքում:»:

**Հոդված 5.** Օրենքի75-րդ, 76-րդ և 79-րդ հոդվածները ուժը կորցրած ճանարել:

**Հոդված 6.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՊՐԱՆՔԱՅԻՆ ԲՈՐՍԱՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ապրանքային բորսաների մասին»1993 թվականի օգոստոսի 31-ի ՀՕ-78-Ն օրենքի (այսուհետ՝ Օրենք) 27-րդ հոդվածից հանել «տուգանքներ, որոնք գանձվում են բորսայի կանոնադրությունը, բորսային առևտրի կանոններն ու նորմատիվ այլ փաստաթղթերով սահմանված կանոններ խախտելու համար» բառերը:

**Հոդված 2.** Օրենքի 29-րդ հոդվածից հանել «սույն օրենքի և Հայաստանի Հանրապետության օրենսդրության ակտերի այլ պահանջները խախտելու դեպքում, նախազգուշացնել բորսաներին և բորսային առևտրի մասնակիցներին.» բառերը:

**Հոդված 3.** Օրենքի 30-րդ հոդվածը շարադրել հետևյալ խմբագրությամբ. «Սույն օրենքի պահանջների խախտումն առաջացնում է օրենքով նախատեսված պատասխանատվություն:»:

**Հոդված 4.** Օրենքի 31-րդ հոդվածի 3-րդ պարբերությունն ուժը կորցրած ճանաչել:

 **Հոդված 5.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԲԱՆԿԵՐԻ, ՎԱՐԿԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ, ՆԵՐԴՐՈՒՄԱՅԻՆ ԸՆԿԵՐՈՒԹՅՈՒՆՆԵՐԻ, ՆԵՐԴՐՈՒՄԱՅԻՆ ՖՈՆԴԻ ԿԱՌԱՎԱՐԻՉՆԵՐԻ ԵՎ ԱՊԱՀՈՎԱԳՐԱԿԱՆ ԸՆԿԵՐՈՒԹՅՈՒՆՆԵՐԻ ՍՆԱՆԿՈՒԹՅԱՆ ՄԱՍԻՆ»
ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Բանկերի, վարկային կազմակերպությունների, ներդրումային ընկերությունների, ներդրումային ֆոնդի կառավարիչների և ապահովագրական ընկերությունների սնանկության մասին»2001 թվականի նոյեմբերի 6-ի ՀՕ-262-Ն օրենքի (այսուհետ՝ Օրենք) 6-րդ հոդվածի 2-րդ մասն ուժը կորցրած ճանաչել:

**Հոդված 2.** Օրենքի 12-րդ հոդվածի 1-ին մասից հանել «բանկի բանկային գործունեության լիցենզիան ուժը կորցրած ճանաչելու և» բառերը:

**Հոդված 3.** Օրենքի 33-րդ հոդվածի 5-րդ մասում «սույն հոդվածի 6-րդ մասով» բառերը փոխարինել «օրենքով» բառով:

**Հոդված 4.** Օրենքի 33-րդ հոդվածի 6-րդ մասի

 1) 1-ին պարբերությունը շարադրել հետևյալ խմբագրությամբ.

«Սույն օրենքի պահանջների խախտման համար լուծարային կառավարիչը ենթակա է պատասխանատվության օրենքով սահմանված կարգով:»:

2) 2-րդ պարբերությունը շարադրել հետևյալ խմբագրությամբ. «Վարչական իրավախախտումների վերաբերյալ օրենսգրքով սահմանված պատասխանատվության միջոցները Կենտրոնական բանկի կողմից կիրառվում են «Հայաստանի Հանրապետության կենտրոնական բանկի մասին» Հայաստանի Հանրապետության օրենքով սահմանված կարգով:»:

3) 3-րդ պարբերությունը «Սույն հոդվածով» բառերը փոխարիմել «Վարչական իրավախախտումների վերաբերյալ օրենսգրքով» բառերով:

**Հոդված 5.** Uույն oրենքն ուժի մեջ է մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԲԱՆԿԵՐԻ ԵՎ ԲԱՆԿԱՅԻՆ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Բանկերի և բանկային գործունեության մասին» 1996 թվականի դեկտեմբերի 30-ի ՀՕ-68-Ն օրենքի (այսուհետ՝ Օրենք 57-րդ հոդվածի 6-րդ մասի «բ» կետում «սույն օրենքի 61 հոդվածով» բառերը փոխարինել «օրենքով» բառերով:

**Հոդված 2.** Օրենքի 61-րդ, 62-րդ և 63-րդ հոդվածներն ուժը կորցրած ճանաչել:

**Հոդված 3.** Օրենքի 64-րդ հոդվածի 1-ին մասը շարադրել հետևյալ խմբագրությամբ.

«1. Բանկի ղեկավարները զրկվում են որակավորման վկայականից Կենտրոնական բանկի որոշմամբ, եթե նրանք`

1) չեն համապատասխանում Կենտրոնական բանկի կողմից սահմանված որակավորման չափանիշերին.

2) Վարչական իրավախախտումների վերաբերյալ օրենսգրքի 46-րդ գլխով սահմանված վարչական իրավախախտում կատարելու դեպքում:»:

**Հոդված 4.** Օրենքի 65-րդ հոդվածի՝

 1) 1-ին մասը շարադրել հետևյալ խմբագրությամբ.

 «1. Լիցենզիան կարող է ուժը կորցրած ճանաչվել`

ա) բանկի գործունեությունը դադարելու դեպքում,

բ) Վարչական իրավախախտումների վերաբերյալ օրենսգրքի 46-րդ գլխով սահմանված վարչական իրավախախտում կատարելու դեպքում:»:

2) 2-րդ մասի 2-րդ և 3-րդ նախադասությունները հանել:

**Հոդված 5.** Uույն oրենքն ուժի մեջ է մտնում 2024 թվականի հուլիսի 1-ից: